|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 2853 Αθήνα, 20/12/2017

**Δ Ε Λ Τ Ι Ο Τ Υ Π Ο Υ**

Το ΕΚΑ στηρίζει τον αγώνα των εργαζομένων στην Τράπεζα Πειραιώς, που με τα Σωματεία του χώρου παλεύουν ενάντια στις 120 απολύσεις συναδέλφων φυλάκων και καθαριστριών.

Δεν είναι δυνατό να αποδεχθούμε μια ανακεφαλαιοποιημένη Τράπεζα με χρήματα του ελληνικού λαού, να προχωράει στην ομαδική απόλυση 120 συναδέλφων, «πετώντας» τους στην ενοικίαση παραμονές Χριστουγέννων, αλλάζοντας συμβάσεις και δικαιώματα.

Χέρι χέρι η Κυβέρνηση με τους τραπεζίτες αμέσως μετά τα περί δίκαιης ανάπτυξης που συζήτησαν στην προχθεσινή τους συνάντηση προχωρούν στις απολύσεις, σε μια Τράπεζα που δεν είχε, μέχρι πρόσφατα, πληρώσει χιλιάδες ώρες υπερωρίες, που αποτελούσε ρουσφετολογικό μηχανισμό όλων των κυβερνήσεων με τα θαλασσοδάνεια, και θυσιάζουν 120 φύλακες και καθαρίστριες για να είναι συνεπής στους δανειστές.

Αυτή είναι η δίκαιη ανάπτυξή τους!!!

Καλούμε τους εργαζόμενους και τα συνδικάτα να συμπαρασταθούμε στους συναδέλφους μας και να απαιτήσουμε να παρθούν πίσω οι απολύσεις.

**Το Δ.Σ.**